REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/406-15

12. oktobar 2015. godine

B e o g r a d

ZAPISNIK

SA 55. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 12. OKTOBRA 2015. GODINE

Sednica je počela u 12,05 časova.

Sednicom je predsedavao Zoran Babić, predsednik odbora.

Sednici su prisustvovali članovi Odbora: Aleksandar Marković, Saša Maksimović, Ljubiša Stojmirović, Obrad Isailović, Olgica Batić, Dragana Barišić, Dušica Stojković, Milisav Petronijević, Darko Laketić i Đorđe Milićević (pristupio u toku razmatranja druge tačke dnevnog reda).

Sednici su prisustvovali i dr Miloje Obradović, predsednik Komisije za zaštitu konkurencije i Dragan Penezić, sekretar Komisije.

Sednici nisu prisustvovali članovi Odbora: Petar Petrović, Milan Krkobabić, Katarina Rakić, Snežana Malović, Borislav Stefanović i Veroljub Matić.

Na predlog predsednika, Odbor je jednoglasno utvrdio sledeći

D n e v n i r e d:

- usvajanje zapisnika sa 54. sednice Odbora –

1. Razmatranje ostavke koju je na funkciju narodnog poslanika podnela Snežana Malović (01 Broj 118-2457/15, od 6. oktobra 2015. godine);
2. Razmatranje zahteva Komisije za zaštitu konkurencije za davanje saglasnosti za zasnivanje radnog odnosa sa novim licima (21 Broj 112-2465/15, od 6. oktobra 2015. godine);
3. Razmatranje obaveštenja generalnog sekretara o izricanju mere održavanja reda na Prvoj sednici Drugog redovnog zasedanja Narodne skupštine u 2015. godini (03 Broj 120-2463/15, od 6. oktobra 2015. godine);
4. Razmatranje zahteva Darka Laketića, narodnog poslanika, za davanje mišljenja za obavljanje drugog posla (21 Broj 02-2268/15, od 23. septembra 2015. godine);
5. Razno.

Pre prelaska na razmatranje prve tačke dnevnog reda Odbor je jednoglasno, bez primedaba, usvojio zapisnik sa 54. sednice Odbora.

**Prva tačka dnevnog reda**: Razmatranje ostavke koju je na funkciju narodnog poslanika podnela Snežana Malović (01 Broj 118-2457/15, od 6. oktobra 2015. godine)

Predsednik Odbora obavestio je članove Odbora da je ostavka Snežane Malović na funkciju narodnog poslanika podneta u skladu sa Zakonom o izboru narodnih poslanika i Poslovnikom Narodne skupštine kao i da je imenovana, u skladu sa članom 198. stav 2. Poslovnika Narodne skupštine, pozvana da prisustvuje ovoj sednici.

Diskusije nije bilo.

Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

 Odbor je utvrdio da je podnošenjem ostavke narodnog poslanika Snežane Malović, izabrane sa Izborne liste BORIS TADIĆ- Nova demokratska stranka- Zeleni, LSV- Nenad Čanak, Zajedno za Srbiju, VMDK, Zajedno za Vojvodinu, Demokratska levica Roma, nastupio slučaj iz člana 88. stav 1. tačka 2. Zakona o izboru narodnih poslanika u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

Na taj način omogućava se izbor novog narodnog poslanika, putem dodeljivanja mandata od strane podnosioca navedene izborne liste drugom kandidatu, u skladu sa članom 92. Zakona o izboru narodnih poslanika.

 Za izvestioca Odbora na sednici Narodne skupštine određen je Zoran Babić, predsednik Odbora.

**Druga tačka dnevnog reda**: Razmatranje zahteva Komisije za zaštitu konkurencije za davanje saglasnosti za zasnivanje radnog odnosa sa novim licima (21 Broj 112-2465/15, od 6. oktobra 2015. godine)

Dr Miloje Obradović, predsednik Komisije za zaštitu konkurencije, obrazložio je prisutnim članovima Odbora, zahtev koji je podnet u skladu sa članom 6. stav 3. Zakona o izmenama i dopunama Zakona o budžetskom sistemu („Službeni glasnik RS“, broj 108/2013) i Odlukom Odbora o postupku za pribavljanje saglasnosti za zasnivanje radnog odnosa sa novim licima i dodatno radno angažovanje u službama Narodne skupštine i nezavisnih državnih organa i organizacija, 21 Broj: 112-2043/14, od 20. juna 2014. godine, kojim je zatražena saglasnost za zasnivanje radnog odnosa na neodređeno vreme sa dva nova lica u Stručnoj službi Komisije, na izvršilačkim radnim mestima. Kako je naglasio saglasnost se traži radi popunjavanja upražnjenih radnih mesta iz razloga odlaska u starosnu penziju jednog izvršioca i predviđenog odlaska u starosnu penziju drugog izvršioca. U nastavku izlaganja obavestio je prisutne članove Odbora da je Pravilnikom o unutrašnjoj organizaciji i sistematizaciji poslova u Komisiji za zaštitu konkurencije i Pravilnikom o izmenama i dopunama Pravilnika o unutrašnjoj organizaciji i sistematizaciji poslova, u Komisiji od ukupno 54 sistematizovana izvršioca, na dan podnošenja zahteva zaposleno ukupno 37 izvršilaca.

Diskusije nije bilo.

Na predlog predsednika, Odbor je jednoglasno prihvatio zahtev i doneo zaključak o davanju saglasnosti Komisiji za zaštitu konkurencije za zasnivanje radnog odnosa sa dva nova lica.

**Treća tačka dnevnog reda**: Razmatranje obaveštenja generalnog sekretara o izricanju mere održavanja reda na Prvoj sednici Drugog redovnog zasedanja Narodne skupštine u 2015. godini (03 Broj 120-2463/15, od 6. oktobra 2015. godine)

Predsednik Odbora upoznao je članove i zamenike članova Odbora sa sadržinom obaveštenja generalnog sekretara Narodne skupštine o izrečenoj meri održavanja reda na Prvoj sednici Drugog redovnog zasedanja Narodne skupštine u 2015. godini, održanoj 5. oktobra 2015. godine, narodnom poslaniku Ivanu Kariću - jedna opomena. Uz obaveštenje je dostavljen i izvod iz stenografskih beležaka sa navedene sednice. Kako je dalje istakao, u skladu sa članom 115. Poslovnika, Odbor donosi odluku o novčanoj kazni, na osnovu izrečene mere zbog povrede reda na sednici Narodne skupštine i to u visini od 10% osnovne plate narodnog poslanika, kako je to predviđeno članom 114. stav 1. Poslovnika Narodne skupštine. Prema izveštaju nadležnog Odeljenja, 10% osnovne plate narodnog poslanika iznosi 6.829,78 dinara.

Diskusije nije bilo.

Na predlog predsednika, Odbor je većinom glasova doneo odluku o novčanom kažnjavanju narodnog poslanika Ivana Karića, u visini od 10% osnovne plate narodnog poslanika, što iznosi 6.829,78 dinara.

**Četvrta tačka dnevnog reda:** Razmatranje zahteva Darka Laketića, narodnog poslanika, za davanje mišljenja za obavljanje drugog posla (21 Broj 02-2268/15, od 23. septembra 2015. godine)

Predsednik Odbora je obavestio članove Odbora da se narodni poslanik Darko Laketić u skladu sa članom 30. stav 4. Zakona o agenciji za borbu protiv korupcije, obratio Odboru zahtevom 21 broj 02-2268/15 od 23. septembra 2015. godine, za davanje pozitivnog mišljenja za obavljanje dopunskog rada do 30% radnog vremena u Kliničko-bolničkom centru „Dragiša Mišović-Dedinje“, Beograd, na radnom mestu lekar specijalista-pomoćnik direktora za medicinske poslove.

Diskusije nije bilo.

Na predlog predsednika, Odbor je jednoglasno dao pozitivno mišljenje da Darko Laketić uz vršenje funkcije narodnog poslanika na stalnom radu može da obavlja dopunski rad do 30% radnog vremena u Kliničko-bolničkom centru „Dragiša Mišović-Dedinje“, Beograd, na radnom mestu lekar specijalista-pomoćnik direktora za medicinske poslove.

**Peta tačka dnevnog reda:** Razno.

Povodom ove tačke dnevnog reda nije bilo predloga ni diskusije.

Sastavni deo ovog zapisnika čini obrađeni tonski snimak sednice Odbora.

Sednica je završena u 12,15 časova.

SEKRETAR PREDSEDNIK

Svetlana Dedić Zoran Babić